pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ติวเข้มข้าราชการใหม่ เตรียมส่งเสริมทัพ PIPO-Safety
วันอังคารที่ 19 มิถุนายน 2561
กสร. ติวเข้มข้าราชการใหม่ เตรียมส่งเสริมทัพ PIPO-Safety
กรมสวัสดิการและคุ้มครองแรงงาน ติวเข้มข้าราชการบรรจุใหม่ เน้นฝึกปฏิบัติงานจริง เตรียมส่งคุ้มครองแรงงานพื้นที่ PIPO และ Safety ย้ําข้าราชการที่ดีต้องไม่ทุจริตคอรัปชั่น มีความรับผิดชอบ  มีระเบียบวินัย พัฒนาตนเอง และทําเพื่อประชาชน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. จัดโครงการปฐมนิเทศให้แก่ข้าราชการบรรจุใหม่ จํานวน 53 คน ในวันที่ 18 มิถุนายน 2561 ที่ผ่านมา เพื่อสร้างความพร้อมข้าราชการบรรจุใหม่ให้สามารถปฏิบัติงานในการคุ้มครองแรงงานให้ได้รับสิทธิประโยชน์ตามที่กฎหมายกําหนดและสอดคล้องกับนโยบายของรัฐบาล โดยเฉพาะการแก้ไขปัญหาการทําประมงผิดกฎหมาย ขาดการรายงาน และไร้การควบคุม รวมไปถึงการคุ้มครองแรงงานให้มีความปลอดภัยในการทํางาน ข้าราชการบรรจุใหม่ทั้ง 53 คนนี้ จะปฏิบัติหน้าที่ในตําแหน่งพนักงานตรวจแรงงาน ณ ศูนย์ควบคุมการแจ้งเข้า-ออก เรือประมง (PIPO) จํานวน 21 คน พนักงานตรวจความปลอดภัย 9 คน และพนักงานตรวจแรงงานอีก 23 คนจะปฏิบัติหน้าที่ในหน่วยงานสังกัดกรมสวัสดิการและคุ้มครองแรงงานทั่วประเทศ
อธิบดีกรมสวัสดิการและคุ้มครองแรงงาน กล่าวต่อไปว่า การฝึกอบรมข้าราชการบรรจุใหม่มีระยะเวลารวม 4 วัน โดยมุ่งเน้นการฝึกปฏิบัติในพื้นที่จริง ได้แก่ ฝึกการตรวจแรงงานในกิจการประมงทะเล ฝึกปฏิบัติงานประจําศูนย์ PIPO ฝึกตรวจแรงงานในสถานประกอบกิจการ และฝึกรับ วินิจฉัยคําร้อง ทั้งนี้ ข้าราชการบรรจุใหม่ถือเป็นกําลังสําคัญ และเป็นทรัพยากรบุคคลที่มีศักยภาพในการขับเคลื่อนภารกิจของกรมให้บรรลุ ผลสําเร็จ ดังนั้นการฝึกอบรมในครั้งนี้จะทําให้ข้าราชการที่อยู่ระหว่างทดลองปฏิบัติหน้าที่ราชการได้รับการพัฒนาให้มีความรู้ความเข้าใจ และมีทักษะที่จําเป็นในการปฏิบัติงาน ตลอดจนได้รับการปลูกฝังให้เป็นข้าราชการที่ดี โดยต้องมีคุณธรรม จริยธรรม ซื่อสัตย์สุจริต รับผิดชอบหน้าที่ของตนเอง และมุ่งมั่นตั้งใจปฏิบัติราชการเพื่อประโยชน์ประชาชนอย่างเต็มความสามารถต่อไป
รัฐบาลไทย-ข่าวทำเนียบรัฐบาล-เลขาธิการ กพฐ. ประชุมผู้บริหาร สพฐ. ชี้แจงแนวทางปฏิบัติงาน รับมือสถานการณ์โควิด-19 [กระทรวงศึกษาธิการ]
วันพฤหัสบดีที่ 26 มีนาคม 2563
เลขาธิการ กพฐ. ประชุมผู้บริหาร สพฐ. ชี้แจงแนวทางปฏิบัติงาน รับมือสถานการณ์โควิด-19 [กระทรวงศึกษาธิการ]
เลขาธิการ กพฐ. ประชุมผู้บริหาร สพฐ. ชี้แจงแนวทางปฏิบัติงาน รับมือสถานการณ์โควิด-19
วันที่ 26 มีนาคม 2563 นายอํานาจ วิชยานุวัติ เลขาธิการคณะกรรมการการศึกษาขั้นพื้นฐาน (เลขาธิการ กพฐ.) เป็นประธานในการประชุมผู้บริหารระดับสูงของสํานักงานคณะกรรมการการศึกษาขั้นพื้นฐาน (สพฐ.) เป็นกรณีเร่งด่วน เพื่อทําความเข้าใจแนวทางการปฏิบัติงานในสถานการณ์การแพร่ระบาดของไวรัสโควิด-19 ร่วมกับผู้บริหารระดับสูงของ สพฐ. อาทิ นายสนิท แย้มเกษร รองเลขาธิการ กพฐ. นางวัฒนาพร ระงับทุกข์ รองเลขาธิการ กพฐ. นายกวินทร์เกียรติ นนธ์พละ รองเลขาธิการ กพฐ. นายวัลลพ สงวนนาม ผู้ช่วยเลขาธิการ กพฐ. และผู้อํานวยการทุกสํานักของ สพฐ. ณ ห้องประชุม สพฐ. 1 อาคาร สพฐ. 4 ชั้น 2 กระทรวงศึกษาธิการ
ทั้งนี้ ในการประชุม เลขาธิการ กพฐ. ได้ชี้แจงแนวทางการปฏิบัติงานของบุคลากร สพฐ. ในระหว่างสถานการณ์การแพร่ระบาดของเชื้อไวรัสโควิด-19 หลังจากรัฐบาลได้ประกาศใช้พระราชกําหนด (พ.ร.ก.) การบริหารราชการในสถานการณ์ฉุกเฉิน 2548 ทั่วราชอาณาจักร ตั้งแต่วันที่ 26 มีนาคม 2563 – 30 เมษายน 2563 โดยให้ทุกสํานักกําหนดตารางการปฏิบัติงานของตนเองแล้วสรุปเป็นรายงานส่งให้สํานักอํานวยการรวบรวมข้อมูลเพื่อเสนอต่อเลขาธิการ กพฐ. ซึ่งการปฏิบัติงานนั้นบุคลากรทุกคนยังคงทํางานเหมือนเดิมเพียงแต่เปลี่ยนสถานที่ทํางาน เช่น ส่งงานผ่านระบบออนไลน์ ทางอีเมล ไลน์ กูเกิลไดรฟ์ หรือไลน์กลุ่ม สามารถติดต่อประสานงานได้ตลอดเวลาการปฏิบัติงาน (08.30-16.30 น.) และหากมีงานเร่งด่วน ต้องสามารถรายงานตัวเพื่อปฏิบัติงานได้ภายใน 2 ชั่วโมง ยกเว้นว่ามีมาตรการที่เข้มงวดมากกว่านี้ประกาศออกมา ทางผู้บริหาร สพฐ. ก็จะมีการประชุมและแจ้งให้ทราบต่อไป พร้อมทั้งแนะนําให้ระมัดระวังในเรื่องการส่งต่อข้อมูลออนไลน์ เพราะอาจจะผิด พ.ร.ก.ฉุกเฉินฯ ของรัฐบาลได้ และให้ปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) รวมถึงประกาศของ พ.ร.ก.ฉุกเฉินฯ อย่างเคร่งครัด
นอกจากนั้น ในที่ประชุมยังได้มีการหารือเรื่องปฏิทินการรับนักเรียน ปีการศึกษา 2563 โดยต้องประกาศก่อนวันดําเนินการ 15 วัน ให้ทางสํานักงานเขตพื้นที่การศึกษาประสานกับทางโรงเรียนและดําเนินการรับนักเรียนผ่านทางระบบออนไลน์ เช่นเดียวกับการเทียบวุฒิการศึกษาให้ดําเนินการผ่านทางออนไลน์เช่นกัน ซึ่งในเรื่องนี้ สพฐ. โดยสํานักทดสอบทางการศึกษา จะมีหนังสือแจ้งสํานักงานเขตพื้นที่การศึกษาอย่างเป็นทางการต่อไป
รัฐบาลไทย-ข่าวทำเนียบรัฐบาล-ก.แรงงาน รวมพลัง ขรก.คิกออฟกิจกรรม 5 ส สร้างความมั่นใจประชาชนผู้รับบริการ
วันศุกร์ที่ 7 ธันวาคม 2561
ก.แรงงาน รวมพลัง ขรก.คิกออฟกิจกรรม 5 ส สร้างความมั่นใจประชาชนผู้รับบริการ
"ปลัดแรงงาน" นํา ข้าราชการ เจ้าหน้าที่ คิกออฟกิจกรรม 5 ส ของกระทรวงแรงงาน รวมพลัง สร้างการมีส่วนร่วม ดูแลสถานที่ทํางาน ให้มีระเบียบ สะอาด สวยงาม ปลอดภัย สร้างความพึงพอใจและความมั่นใจให้กับประชาชนผู้มารับบริการ
เมื่อวันที่ 6ธันวาคม 2561นายจรินทร์ จักกะพาก ปลัดกระทรวงแรงงานเป็นประธานในพิธีเปิด Kick Off กิจกรรม 5ส ของกระทรวงแรงงาน ณ บริเวณชั้นล่าง อาคารกระทรวงแรงงาน โดยกล่าวว่า กิจกรรม 5ส เป็นกิจกรรมหนึ่งที่ได้รับการยอมรับอย่างแพร่หลายในการเพิ่มประสิทธิภาพให้กับองค์กร และพัฒนาบุคลากรให้มีคุณภาพ ซึ่งกิจกรรม 5ส ได้แก่ สะสาง สะดวก สะอาด สุขลักษณะ และสร้างนิสัย 3ส แรก เป็นการพัฒนาสถานที่ ส่วน 2ส หลัง เป็นการพัฒนาคน โดยประโยชน์ที่เห็นได้ชัดเจนของการดําเนินกิจกรรม ได้แก่ สถานที่ทํางานและสภาพแวดล้อมสะอาด ปราศจากสิ่งสกปรก บุคลากรมีสุขภาพกายและใจที่ดี บุคลากรมีระเบียบวินัยมากขึ้น ขจัดความสิ้นเปลืองของทรัพยากร วัสดุและงบประมาณ และการลดการเก็บเอกสารที่ซ้ําซ้อนลง นอกจากนี้กิจกรรม 5ส ยังช่วยลดต้นทุนของหน่วยงานลงอีกด้วย
ปลัดกระทรวงแรงงานกล่าวต่อว่า การดําเนินกิจกรรม 5ส ก่อให้เกิดการทํางานที่มีคุณภาพ ประสิทธิภาพ และความปลอดภัย ตลอดจนสร้างทัศนคติที่ดีในการทํางานของบุคลากรในหน่วยงาน สร้างความพึงพอใจและความมั่นใจให้กับประชาชนผู้รับบริการ โดยการนํากิจกรรม 5ส มาเป็นก้าวแรกของการบริหารที่จะนําไปสู่การปรับปรุงการปฏิบัติงาน และการเพิ่มประสิทธิภาพในงาน รวมทั้งช่วยพัฒนาจิตสํานึกในมาตรฐานการปฏิบัติงาน ซึ่งเป็นพื้นฐานการพัฒนาไปสู่ระบบการบริหารงานคุณภาพตามมาตรฐานสากลต่อไป
"กิจกรรมในครั้งนี้ เป็นการแสดงพลังอย่างเป็นน้ําหนึ่งใจเดียวกัน เพื่อให้ผู้เข้าร่วมกิจกรรมได้มีโอกาสดูแลสถานที่ทํางาน ให้มีความเป็นระเบียบเรียบร้อย สะอาด สวยงาม และมีความปลอดภัย และหวังว่าทุกท่านจะนําประสบการณ์ที่ได้ช่วยขยายผลไปสู่ครอบครัว และชุมชน ให้มีการร่วมแรง ร่วมใจกัน รณรงค์ให้เกิดประโยชน์ ต่อตนเองและประเทศชาติต่อไป"นายจรินทร์ฯกล่าว
นอกจากนี้ ภายในงานยังมีกิจกรรม Big cleaning day โดยบุคลากรทุกหน่วยงานในสังกัดกระทรวงแรงงานร่วมกันทําความสะอาดพื้นที่รับผิดชอบของหน่วยงาน ภายในบริเวณกระทรวงแรงงาน กิจกรรมตลาดนัด Recycle กิจกรรม 5 ส ภายในสถานที่ทํางานของตนเอง นิทรรศการและการออกบูทกิจกรรมจากสถาบันการจัดการบรรจุภัณฑ์และรีไซเคิลเพื่อสิ่งแวดล้อม (Tipmse) และ บริษัทไฟเบอร์พัฒน์ จํากัด โดยได้รับการสนับสนุนเจ้าหน้าที่และอุปกรณ์ทําความสะอาดจากสํานักสิ่งแวดล้อม กรุงเทพมหานคร ในการจัดกิจกรรมรณรงค์ในครั้งนี้
---------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
6 ธันวาคม 2561
รัฐบาลไทย-ข่าวทำเนียบรัฐบาล-ภาคเอกชน 3 สถาบันพร้อมหนุนรัฐพัฒนาเศรษฐกิจ
วันอังคารที่ 20 สิงหาคม 2562
ภาคเอกชน 3 สถาบันพร้อมหนุนรัฐพัฒนาเศรษฐกิจ
วันอังคารที่ 20 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผู้แทนภาคเอกชน 3 สถาบัน คือ สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย ยืนยันพร้อมสนับสนุนและร่วมมือกับรัฐบาลเพื่อขับเคลื่อนเศรษฐกิจของประเทศ โดยรัฐบาลยินดีพิจารณายกระดับการทํางานร่วมกัน เร่งส่งเสริมการเพิ่มขีดความสามารถทางการแข่งขันของภาคเอกชน พัฒนาระบบบริหารจัดการภาครัฐ ผลักดันโครงการลงทุนที่สําคัญให้ต่อเนื่อง เสริมสร้างธรรมาภิบาล และยกระดับทักษะความรู้ของแรงงานไทย ทั้งนี้ รัฐบาลเดินหน้าเศรษฐกิจผ่านคณะรัฐมนตรีเศรษฐกิจ มุ่งสร้างความเข้มแข็งของเศรษฐกิจระดับฐานรากควบคู่กับการพัฒนาประเทศในระดับมหภาค พร้อมทั้งขอความร่วมมือภาคเอกชนผลิตสินค้าและบริการที่มีคุณภาพ ราคาไม่แพง เพื่อช่วยเหลือผู้มีรายได้น้อยอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรรพสามิตผลักดันทบทวนโครงการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบให้ครอบคลุมถึงผู้บ่มใบยาอิสระที่ได้รับผลกระทบ
วันพฤหัสบดีที่ 14 มีนาคม 2562
สรรพสามิตผลักดันทบทวนโครงการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบให้ครอบคลุมถึงผู้บ่มใบยาอิสระที่ได้รับผลกระทบ
ผลจากการผลักดันของกรมสรรพสามิตส่งผลให้เกษตรกรผู้เพาะปลูกยาสูบภายใต้สังกัดผู้บ่มอิสระ และผู้บ่มอิสระซึ่งเป็นผู้ได้รับผลกระทบจากการลดปริมาณการรับซื้อใบยามีสิทธิได้รับเงินช่วยเหลือจากโครงการฯ
นายพชร อนันตศิลป์ อธิบดีกรมสรรพสามิต กล่าวว่า สืบเนื่องจากมติคณะรัฐมนตรี เมื่อวันที่ 4 ธันวาคม 2561 ที่เห็นชอบโครงการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบ เฉพาะฤดูการผลิต 2561/2562 เนื่องจากโควตาการรับซื้อใบยาสูบลดลง โดยอนุมัติงบประมาณจํานวน 159.59 ล้านบาท เพื่อให้ความช่วยเหลือเกษตรกร จํานวน 13,557 ราย ยังไม่ครอบคลุมการช่วยเหลือกลุ่มผู้บ่มใบยาอิสระพันธุ์เวอร์ยิเนียซึ่งได้รับผลกระทบด้วย
อธิบดีกรมสรรพสามิต กล่าวต่อว่า ต่อมากรมสรรพสามิตเห็นว่าเพื่อให้โครงการให้ความช่วยเหลือเกษตรกรผู้ปลูกยาสูบที่ได้รับผลกระทบ จากการลดปริมาณการรับซื้อใบยาสูบเกิดความเป็นธรรมและครอบคลุมทุกกลุ่มที่ได้รับผลกระทบ กรมสรรพสามิตจึงได้เสนอคณะรัฐมนตรีเพื่อทบทวนโครงการให้ความช่วยเหลือเกษตรกรผู้ปลูกยาสูบได้รับผลกระทบจากการลดปริมาณการรับซื้อใบยาสูบดังกล่าว โดยให้เกษตรกรผู้เพาะปลูกยาสูบภายใต้สังกัดผู้บ่มอิสระ และผู้บ่มอิสระซึ่งเป็นผู้ได้รับผลกระทบจากการลดปริมาณการรับซื้อใบยา มีสิทธิได้รับเงินช่วยเหลือจากโครงการฯ ในสัดส่วนตามต้นทุนดําเนินการระหว่างผู้บ่มอิสระกับเกษตรกรผู้เพาะปลูกขายใบยาสด 70 : 30 ของเงินช่วยเหลือสําหรับใบยาเวอร์ยิเนีย 17.50 บาทต่อกิโลกรัม โดยผู้บ่มอิสระได้รับเงินช่วยเหลือ 12.25 บาทต่อกิโลกรัม และเกษตรกรผู้เพาะปลูกขายใบยาสด ได้รับเงินช่วยเหลือ 5.25 บาทต่อกิโลกรัม ภายใต้กรอบวงเงินงบประมาณโครงการฯ เดิม (159.59 ล้านบาท)
อธิบดีกรมสรรพสามิต ทิ้งท้ายว่า เมื่อวันที่ 12 มีนาคม 2562 ที่ผ่านมา คณะรัฐมนตรีได้มีมติเห็นชอบทบทวนโครงการให้ความช่วยเหลือดังกล่าวตามที่กรมสรรพสามิตเสนอ โดยปัจจุบันโครงการให้ความช่วยเหลือเกษตรกรผู้ปลูกยาสูบที่ได้รับผลกระทบจากการลดปริมาณการรับซื้อใบยาสูบได้ช่วยเหลือโดยโอนเงินให้แก่เกษตรกรผู้ปลูกยาสูบผ่านธนาคารเพื่อการเกษตรและสหกรณ์การเกษตรไปแล้ว จํานวน 8,333 ราย วงเงินประมาณ 73.76 ล้านบาท และในส่วนที่เหลือจะดําเนินการจ่ายเงินช่วยเหลือในโครงการให้เสร็จสิ้นภายในเดือนมีนาคม 2562 ต่อไป
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมว.วท. ร่วมงานเฉลิมฉลอง 46 ปี วันชาติรัฐสุลต่านโอมาน
วันพฤหัสบดีที่ 24 พฤศจิกายน 2559
รมว.วท. ร่วมงานเฉลิมฉลอง 46 ปี วันชาติรัฐสุลต่านโอมาน
รมว.วท. ร่วมงานเฉลิมฉลอง 46 ปี วันชาติรัฐสุลต่านโอมาน
23 พฤศจิกายน 2559 / ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี ร่วมแสดงความยินดีในงานเฉลิมฉลอง 46 ปี วันชาติรัฐสุลต่านโอมาน ณ ห้องแกรนด์บอลรูม โรงแรมอินเตอร์คอนติเนนตัล กรุงเทพฯ (InterContinental Bangkok)
ข่าวโดย : นางสาวศิริวรรณ หมินหมัน
ถ่ายภาพและวีดิโอโดย : นายภูมินทร์ ปั้นเล็ก,นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail: pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-กรมวิชาการเกษตรแจง การเสนอชื่อบริษัทอัคคีปราการฯเป็นบริษัทเดียวที่จะกำจัดสารเคมีในระบบปิด ไม่เป็นความจริง
วันจันทร์ที่ 18 พฤศจิกายน 2562
กรมวิชาการเกษตรแจง การเสนอชื่อบริษัทอัคคีปราการฯเป็นบริษัทเดียวที่จะกําจัดสารเคมีในระบบปิด ไม่เป็นความจริง
กรมวิชาการเกษตรแจง การเสนอชื่อบริษัทอัคคีปราการฯเป็นบริษัทเดียวที่จะกําจัดสารเคมีในระบบปิด ไม่เป็นความจริง
16 พฤศจิกายน พ.ศ. 2562 นางสาวเสริมสุข สลักเพ็ชร์ อธิบดีกรมวิชาการเกษตรชี้แจง กรณีที่กรมวิชาการเกษตรเสนอของบฯ 2,000 ล้านบาท เพื่อใช้กําจัด 3 สารเคมีที่ถูกแบน และคงค้างสต๊อกอยู่ไม่ต่ํา 20,000 ตัน โดยเสนอชื่อ บมจ.อัคคีปราการ บริษัทเดียวที่จะกําจัดสารเคมีได้ในระบบปิดนั้น ว่า คณะกรรมการวัตถุอันตรายได้มีมติให้ยกเลิกการใช้วัตถุอันตราย 3 ชนิด โดยมีผลบังคับใช้วันที่ 1 ธ.ค.62 ห้ามผลิต นําเข้า ส่งออก ขาย และครอบครอง ซึ่งกรมวิชาการเกษตรได้แจ้งในที่ประชุมคณะทํางานของกระทรวงฯ ให้ทราบถึงประสบการณ์จากการทําลายวัตถุอันตราย โดยในปี 2561 ได้ว่าจ้างให้ บมจ.อัคคีปราการ เผาทําลายวัตถุอันตรายในราคา 1 แสนบาท / ตัน กรณีมีการทักท้วงราคาค่างวดในการกําจัด 3 สารเคมีว่าเป็นวงเงินที่สูงเกินไปและไม่ได้มีแค่เจ้าเดียวตามที่กรมฯ เสนอ และนายวิฑุรย์ เลี่ยนจํารูญ ผู้อํานวยการไบโอไทย เชื่อว่ายังมีวิธีอื่นที่จะใช้กําจัด หรือส่งกลับประเทศต้นทาง การทําลายวัตถุอันตรายจะต้องทําอย่างถูกต้องตามหลักวิชาการ มีความปลอดภัย และไม่กระทบต่อสิ่งแวดล้อม ปัจจุบัน กรมฯ ได้ทําหนังสือสอบถามไปยังหน่วยงานที่กํากับดูและการทําลายสารเคมี เพื่อขอข้อมูลเกี่ยวกับหลักเกณฑ์และวิธีการทําลาย ซึ่งปัจจุบันยังไม่ได้รับหนังสือตอบรับกลับมา ดังนั้นการที่ข่าวนําเสนอว่ากรมฯ ได้เสนอชื่อ บมจ.อัคคีปราการ เป็นบริษัทเดียวที่จะกําจัดสารเคมีได้ในระบบปิด จึงไม่เป็นความจริงแต่อย่างใด ทั้งนี้ การทําลายวัตถุอันตรายจะต้องทําอย่างถูกต้องตามหลักวิชาการ มีความปลอดภัยต่อมนุษย์ สัตว์ และไม่กระทบต่อสิ่งแวดล้อม ซึ่งกรมวิชาการเกษตรได้ทําหนังสือสอบถามไปยังกรมควบคุมมลพิษและกรมโรงงานอุตสาหกรรม ซึ่งเป็นหน่วยงานที่กํากับดูและการทําลายสารเคมี เพื่อขอข้อมูลเกี่ยวกับ หลักเกณฑ์และวิธีการทําลายเพื่อนําประกอบการพิจารณาต่อไป ซึ่งปัจจุบันทั้ง 2 หน่วยงานยังไม่ได้รับหนังสือตอบกลับ
รัฐบาลไทย-ข่าวทำเนียบรัฐบาล-  บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้
วันศุกร์ที่ 27 มีนาคม 2563
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ทุกงาน
บีโอไอขยายเวลายื่นขอใช้สิทธิประโยชน์ภาษีเงินได้นิติบุคคลให้ผู้ประกอบการยื่นเอกสารออนไลน์ได้ทุกงาน
บีโอไอ ปรับระบบการทํางานรองรับสถานการณ์การระบาดของโควิด-19 ช่วยผู้ประกอบการที่ได้รับผลกระทบ ขยายเวลายื่นขอใช้สิทธิประโยชน์ยกเว้นภาษีเงินได้นิติบุคคล ถึง 31 กรกฎาคม 2563 สอดรับมาตรการกระทรวงการคลังที่เลื่อนเวลาชําระภาษีเงินได้นิติบุคคล รุกเปิดใช้ระบบ e-Submission สําหรับการยื่นเอกสารออนไลน์ได้ทุกงาน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) กล่าวว่าจากสถานการณ์การแพร่ระบาดของไวรัสโคโรนา (โควิด-19) ที่ขยายวงกว้างขึ้น จนส่งผลกระทบต่อเศรษฐกิจไทย ซึ่งเมื่อเร็วๆ นี้ กระทรวงการคลังได้มีมาตรการให้เลื่อนเวลาการชําระภาษีเงินได้นิติบุคคล รอบระยะเวลาบัญชีปี 2562 (ภ.ง.ด.50) เป็นภายในวันที่ 31 สิงหาคม 2563 เพื่อเพิ่มสภาพคล่องให้ผู้ประกอบการที่ได้รับผลกระทบนั้น
เพื่อให้เงื่อนไขด้านการใช้สิทธิประโยชน์ทางภาษีของบีโอไอสอดคล้องกับมาตรการของกระทรวงการคลัง บีโอไอจึงได้ขยายกําหนดเวลาการยื่นขอใช้สิทธิประโยชน์ยกเว้นภาษีเงินได้นิติบุคคล เป็นภายในวันที่ 31 กรกฎาคม 2563 หรือก่อนครบกําหนดเวลายื่นรายการชําระภาษีเงินได้นิติบุคคลไม่น้อยกว่า 30 วัน เพื่อความสะดวกของผู้ได้รับการส่งเสริมการลงทุน
นอกจากนี้ แม้ว่าบีโอไอจะเปิดให้บริการตามปกติ แต่เพื่ออํานวยความสะดวกแก่ผู้ใช้บริการ โดยเฉพาะผู้ประกอบการที่มีความจําเป็นต้องยื่นเรื่องหรือเอกสารต่างๆ บีโอไอจึงได้เพิ่มบริการรับเอกสารทางออนไลน์ นอกเหนือจาก e –Service ที่มีอยู่เดิม (เช่น e-Investment สําหรับรับคําขอส่งเสริมฯ e-Tax สําหรับการยื่นขออนุมัติการใช้สิทธิภาษีเงินได้นิติบุคคล) โดยผู้ประกอบการหรือผู้ใช้บริการสามารถยื่นเรื่อง จดหมาย หรือเอกสารต่างๆ ผ่านระบบการยื่นเอกสารออนไลน์ หรือ “e–Submission” ผ่านเว็บไซต์บีโอไอได้ ตั้งแต่วันจันทร์ที่ 30 มีนาคม 2563 เป็นต้นไป ระบบการยื่นเอกสารออนไลน์นี้ใช้ได้กับการยื่นเอกสารต่อสํานักงานของบีโอไอในส่วนภูมิภาคทั้ง 7 จังหวัด ได้แก่ เชียงใหม่ พิษณุโลก ขอนแก่น นครราชสีมา ชลบุรี สงขลา และสุราษฎร์ธานี ด้วย
ทั้งนี้ เพื่อความสะดวกของผู้ใช้บริการ นอกเหนือจากการติดต่อบีโอไอผ่านโทรศัพท์ อีเมล แล้ว บีโอไอได้เพิ่มช่องทางการติดต่อผ่านโซเชียลมีเดีย ได้แก่ ไลน์: @boinews เฟสบุ๊ก: BOI NEWS รวมทั้งสามารถนัดหมายเพื่อประชุมออนไลน์กับเจ้าหน้าที่ได้ โดยสามารถดูรายละเอียดเพิ่มเติมได้ที่เว็บไซต์ www.boi.go.th หัวข้อ e–Service
************************************************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจำปีพุทธศักราช ๒๕๖๒
วันอังคารที่ 13 สิงหาคม 2562
รัฐมนตรีว่าการกระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช ๒๕๖๒
รัฐมนตรีว่าการกระทรวงยุติธรรม ร่วมลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ประจําปีพุทธศักราช ๒๕๖๒
ในวันจันทร์ที่ ๑๒ สิงหาคม ๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมภริยา
ร่วมลงนามถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา ๘๗ พรรษา ๑๒ สิงหาคม ๒๕๖๒
ณ ห้องแดง อาคารหน่วยราชการในพระองค์ ๙๐๔ ในพระบรมมหาราชวัง
รัฐบาลไทย-ข่าวทำเนียบรัฐบาล-สธ.ตั้งคกก.สอบวินัยร้ายแรงกรณีข้าราชการชายลวนลาม
วันพุธที่ 23 สิงหาคม 2560
สธ.ตั้งคกก.สอบวินัยร้ายแรงกรณีข้าราชการชายลวนลาม
กระทรวงสาธารณสุข ตั้งคณะกรรมการสอบสวนวินัยอย่างร้ายแรง กรณีข้าราชการชายถูกกล่าวหาลวนลามผู้ใต้บังคับบัญชา และคณะกรรมการสอบสวนวินัยไม่ร้ายแรงผู้บังคับบัญชาชั้นต้น
กระทรวงสาธารณสุข ตั้งคณะกรรมการสอบสวนวินัยอย่างร้ายแรง กรณีข้าราชการชายถูกกล่าวหาลวนลามผู้ใต้บังคับบัญชา และคณะกรรมการสอบสวนวินัยไม่ร้ายแรงผู้บังคับบัญชาชั้นต้น
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ผลการสืบสวนกรณีข้าราชการมีพฤติกรรมคุกคามทางเพศว่า เช้าวันนี้ (23 สิงหาคม 2560) คณะกรรมการสืบสวนได้เสนอผลการสืบสวนกรณีข้าราชการพลเรือนสามัญ สังกัดกองกลาง สํานักงานปลัดกระทรวงสาธารณสุข ถูกร้องเรียนว่าได้กระทําอนาจารผู้ใต้บังคับบัญชาหญิง หลายราย ในลักษณะไม่สมควร เป็นการคุกคามทางเพศ และมีพฤติกรรมใช้อํานาจข่มขู่ต่างๆ ทําให้ผู้ถูกกระทําเกิดความอึดอัด เกรงกลัว ซึ่งตนได้สั่งการให้สืบสวนเพิ่มเติมในประเด็นที่มีข่าวว่าผู้บังคับบัญชาบางคนมีการไกล่เกลี่ยให้ผู้เสียหายถอนแจ้งความร้องทุกข์ด้วยนั้น
1.ประเด็นข้าราชการชายมีพฤติกรรมคุกคามทางเพศผู้ใต้บังคับบัญชาและข่มขู่ผู้เสียหายนั้น มีพฤติกรรมตามที่ผู้ร้องเรียนกล่าวหาจริง และผู้ถูกกล่าวหายอมรับว่าได้ดําเนินการในลักษณะหยอกล้อที่ไม่ค่อยเหมาะสม แต่ทําโดยไม่มีเจตนาจะลวนลามเชิงชู้สาวหรือคุกคามทางเพศ กรณีนี้คณะกรรมการมีความเห็นว่า เป็นพฤติกรรมที่ไม่สมควรกระทําต่อผู้ใต้บังคับบัญชา และเป็นการกระทําในสถานที่ราชการ ทั้งยังอยู่ในเครื่องแบบข้าราชการ การกระทําดังกล่าวทําให้ผู้ถูกกระทําเกิดความไม่พอใจ อึดอัดใจ อับอาย แต่ต้องจํายอมฝืนทน ไม่กล้าต่อว่า หรือขัดขืนรุนแรง ถือได้ว่าเป็นการคุกคามทางเพศ ตามกฎ ก.พ. ว่าด้วยการกระทําการอันเป็นการล่วงละเมิด หรือคุกคามทางเพศ พ.ศ. 2553 และผู้ถูกกล่าวหามักแสดงพฤติกรรมวางอํานาจในฐานะผู้บังคับบัญชา บางครั้งได้ข่มขู่ผู้ใต้บังคับบัญชาหลายคนในกรณีต่าง ๆ กันไป มักแสดงกริยาอาการไม่พอใจ อารมณ์เสียในเวลาผู้ใต้บังคับบัญชาขัดใจหรือไม่ทําสิ่งที่ต้องการ คณะกรรมการจึงมีความเห็นว่า มีมูลอันควรกล่าวหาว่าเป็นความผิดวินัยอย่างร้ายแรง เห็นควรให้ตั้งคณะกรรมการสอบสวนทางวินัยอย่างร้ายแรง
2.ประเด็นที่เป็นข่าวว่ามีผู้บังคับบัญชาบางคนไกล่เกลี่ยไม่ให้ผู้เสียหายดําเนินคดีอาญา หรือกรณีผู้บังคับบัญชารู้เรื่องแล้วไม่ดําเนินการใด ๆ นั้น ไม่พบว่าผู้บังคับบัญชาหรือผู้ใดไกล่เกลี่ยให้ผู้เสียหายถอนแจ้งความ แต่ประเด็นที่ผู้บังคับบัญชาทราบเรื่องแล้วไม่ดําเนินการใด ๆ พบว่าผู้บังคับบัญชาดังกล่าวทราบเรื่องมาเป็นระยะเวลาพอสมควร แต่ไม่ได้ทราบจากผู้เสียหาย จึงถือว่าผู้บังคับบัญชาทราบเรื่องแล้ว แต่ไม่ได้มีการแก้ปัญหาอย่างชัดเจน ถูกต้องตามกระบวนการที่กฎหมายกําหนด คณะกรรมการสืบสวนจึงเห็นว่า พฤติการณ์เช่นนี้มีมูลอันควรกล่าวหาว่า กระทําความผิดวินัยไม่ร้ายแรง เห็นควรให้ตั้งคณะกรรมการสอบวินัยไม่ร้ายแรงผู้บังคับบัญชาชั้นต้น
รัฐบาลไทย-ข่าวทำเนียบรัฐบาล-การประชุมคณะกรรมการ กนอ. ครั้งที่ 12/2562
วันอังคารที่ 26 พฤศจิกายน 2562
การประชุมคณะกรรมการ กนอ. ครั้งที่ 12/2562
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการการนิคมอุตสาหกรรมแห่งประเทศไทย (กนอ.) เป็นประธานการประชุมคณะกรรมการ กนอ. ครั้งที่ 12/2562
วันนี้ (26 พฤศจิกายน 2562) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการการนิคมอุตสาหกรรมแห่งประเทศไทย (กนอ.) เป็นประธานการประชุมคณะกรรมการ กนอ. ครั้งที่ 12/2562 ณ ห้องประชุม 205 การนิคมอุตสาหกรรมแห่งประเทศไทย นอกจากนี้ ประธานกรรมการการนิคมอุตสาหกรรมแห่งประเทศไทยและคณะยังได้เยี่ยมชมการดําเนินงานของศูนย์ปฏิบัติการ กนอ. และศูนย์บริการ Total Solution Center อีกด้วย
รัฐบาลไทย-ข่าวทำเนียบรัฐบาล-พระองค์เจ้าโสมสวลีฯ เสด็จเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 13
วันพฤหัสบดีที่ 16 สิงหาคม 2561
พระองค์เจ้าโสมสวลีฯ เสด็จเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 13
พระองค์เจ้าโสมสวลีฯ เสด็จเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 13
วันนี้ (16 สิงหาคม 2561) เวลา 14.30 น. พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุเสด็จเป็นองค์ประธานเปิดการประชุมสัมมนาพัฒนาคุณธรรมจริยธรรมกระทรวงสาธารณสุข ครั้งที่ 13 ประจําปี 2561 ประเด็น “คุณธรรมนําจิตอาสา สร้างคุณค่าพัฒนาสังคมไทย” ณ โรงแรมมิราเคิล แกรนด์ คอนเวนชั่น กรุงเทพฯ ระหว่างวันที่ 15-16 สิงหาคม 2561 จัดโดยคณะกรรมการดําเนินงานขับเคลื่อนพัฒนาคุณธรรมจริยธรรมกระทรวงสาธารณสุข แก้วกัลยาสิกขาลัย สถาบันพระบรมราชชนก ร่วมกับมหาวิทยาลัยมหาจุฬาลงกรณราชวิทยาลัย และสมาคมศิษย์เก่าพยาบาลกระทรวงสาธารณสุข มีบุคลากรกระทรวงสาธารณสุข สมาชิกชมรมจริยธรรมทั่วประเทศ และหน่วยงานภาคเอกชน ร่วมประชุมประมาณ 1,200 คน โดยมีศาสตราจารย์คลินิกเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข แพทย์หญิงพรรณพิมล วิปุลากร รองปลัดกระทรวงสาธารณสุข คณะกรรมการผู้จัดงานผู้บริหาร และข้าราชการเฝ้ารับเสด็จ
ศาสตราจารย์คลินิก เกียรติคุณ นายแพทย์ปิยะสกล กราบทูลรายงานว่า การจัดประชุมครั้งนี้ เป็นหนึ่งในกิจกรรมการส่งเสริม สนับสนุนการพัฒนาบุคลากรและหน่วยงานสาธารณสุขด้านคุณธรรมจริยธรรม ที่เป็นรูปธรรมอย่างต่อเนื่อง เพื่อให้ผู้เข้าร่วมประชุม ได้แลกเปลี่ยนเรียนรู้ประสบการณ์การขับเคลื่อนโรงพยาบาลคุณธรรม หน่วยงานคุณธรรม ถ่ายทอดภูมิปัญญา สร้างแรงบันดาลใจด้านการพัฒนาคุณธรรมจริยธรรม ตลอดจนนําเสนอผลงาน บุคคล ดีเด่นด้านการพัฒนาคุณธรรมจริยธรรม การเล่าเรื่อง และการกล่าวสุนทรพจน์ ซึ่งจะเป็นแนวทางในการพัฒนาตนเอง พัฒนาองค์กร พัฒนาการมีส่วนร่วม ขยายเครือข่าย และสร้างความเข้มแข็งของเครือข่ายจริยธรรมทุกภาคส่วน
ในการนี้ พระองค์เจ้าโสมสวลีฯ ทรงประทานโล่รางวัลแก่บุคคลผู้ให้การสนับสนุนการพัฒนาคุณธรรมจริยธรรมกระทรวงสาธารณสุข ทั้งในและนอกสังกัดจํานวน 5 ราย โล่รางวัลคนดีศรีสาธารณสุข 66 ราย โล่รางวัลหน่วยงานที่มีผลงานดีเด่นด้านการพัฒนาคุณธรรมจริยธรรมกระทรวงสาธารณสุข จํานวน 85 หน่วยงาน โล่รางวัลเครือข่ายโรงพยาบาลคุณธรรมดีเด่น จํานวน 7 หน่วยงาน โล่รางวัลหน่วยงานคุณธรรมต้นแบบ จํานวน 2 หน่วยงาน โล่รางวัลชนะเลิศการประกวดเรื่องเล่า 1 ราย โล่รางวัลชนะเลิศการประกวดสุนทรพจน์ 1 ราย และทรงมีพระดํารัสในการเปิดประชุมว่า คุณธรรมจริยธรรมมีความสําคัญยิ่งต่อการดําเนินชีวิต การประกอบกิจการงานและการอยู่ร่วมกันในสังคม เพราะเป็นหลักความดีที่ประพฤติดีปฏิบัติชอบ ผู้มีคุณธรรมจริยธรรมย่อม ได้รับเกียรติยกย่องและความเคารพนับถือจากบุคคลทั่วไป จะช่วยให้ปฏิบัติหน้าที่การงานได้อย่างราบรื่นเข้มแข็ง บังเกิดประโยชน์สุขทั้งแก่ตนเอง กิจการงานและแก่ส่วนรวม ดังนั้น การสัมมนาวันนี้จะช่วยสร้างเสริมจิตสํานึกและปลูกฝังค่านิยมด้านคุณธรรมจริยธรรม ให้แก่บุคลากรสาธารณสุขได้มาก อันจะเป็นผลเกื้อกูลให้องค์กรสาธารณสุขทั่วประเทศ เจริญก้าวหน้าไปอย่างมีประสิทธิภาพและคุณภาพเท่าเทียมกัน
กระทรวงสาธารณสุขยังคงดําเนินการตามแผนแม่บทส่งเสริมคุณธรรม กระทรวงสาธารณสุข ฉบับที่ 1 (พ.ศ.2560-2564) ในการมุ่งสร้างให้เป็นกระทรวงคุณธรรม ภายใต้ค่านิยม “MOPH” สู่การสร้างศักยภาพบุคลากรสาธารณสุขให้มีจิตใจที่ดีงาม มีไมตรีจิตต่อกันในการปฏิบัติงาน โดยยึดประชาชนเป็นศูนย์กลางและพัฒนางานสาธารณสุขให้เจริญรุ่งเรือง เพื่อประชาชนสุขภาพดี เจ้าหน้าที่มีความสุข ระบบสุขภาพยั่งยืน
*************************** 16 สิงหาคม 2561